“UMXOSA OFUNDILEYO.”

IMFUNDISO MISEBENZI YE NKUTALO.

ILANDELA LENYE INTETO

KA Dr. Stewart.

Ipepa lokugqibela endalifundela le ntlanganiso ye Lovedale Literary Society, lali bizwa ngokutiwa “Umxosa Ofundileyo ; Ukuzipendulela.” Kule ke yanamhla inteto, ndifuna ukuquba kwaleya yanga pambili, ndiyenze le ukuba ibe yelandela lonteto yayi ngu mbuliso.

Noyi kumbula ingxbxo yelo pepa okokuba lalisiti,— Umxosa ofunde ngenene, nje ngomntu wonke ofundiswe wanjalo, akufuneki kuye ndawo zokumana epetshpetshiswa ngoku kuselwa ; nokuba kananjalo, ixesha liyeza eziya kuti ngalo ezi zizwe zintsundu zeli lizwe,—ukuba zizinyamekele ngokwazo—iti imfundo ibe litamsanqa elino kufunyanwa ngabo bonke. Kunjalo siteta nje, nakuba elo tamsanqa linge nziwe sisulu ngabo bonke. Lo nyaniso ke yeyo ku hlala icingwa zintliziyo zo dodana oluntsundu, ize ke lusebenzele pezu kwayo.

Kwelo pepa ke, kongezwa ekuqubeni kwalo, into eyona iyiyo imfundo. Sayifumana lento iyimfundo ukuba asikuko nje kodwa ukuba nokwazi ngenxenye ye ncwadi zase sikule- ni—into ke leyo kuninzi, esisiposo esililishwa;—ke ngoku kuhlwa ndijonge ekutini nditwabululele endwaweni ye Mfundiso’ Nkutalo, ne Misebenzi, no kufundiswa imisebenzi yale mpilo yase kukanyeni kwa bantsundu beli lizwe.

Kuko indawo nokuba inye, nokuba zimbini ezinkulu, ezifanelwe kukangelwa, ekunga fanelekayo kute kwaqalwa ngazo, ziye yona nkahlukazi yale Mfundiso Nkutalo ibona- kala iyeyona nto ifunekayo kubantu abantsundu beli lizwe.

Ezimbalini apa zabantu nezizwe nje ngoko kuba njalo nakweyeziqu zabantu ngabanye, *kuko amaxesha oku petu- petuka kwezinto,* zime ngolunye uhlobo. Lomaxesha ke kuba njalo ngawo, njengoko kudla ngokwe nzeka, mafutshane kunene. Afana nexa lase min’ enkulu, ne pakati kobusuku—mhlayimbi afana nokuzala nokubobla kolwandle, azi mpawu zokuti nqumama ekuti ke ebufutsbaneni bazo guqu ngexeshana elincinane kwenzeke izinto ezi nkulu ezime ngolunye uhlobo, ezifanele ukondelwa zicingelwe. Liti ixesha lapakati kobusuku, ngokuti shinyi kwalo, kube kukwandulela ukuza kuti qalulu kwemini; ize kuti ekuqineni kwemini enkulu, kube kutambekela kwayo ku busuku obuza nobunyama, nokuzola cwaka, no kupumla. Amaxe­sha anjalo, eza ebumbe ubukulu, namandla, mhlaumbi ubutataka, nokubola ; ezonto ke zisenzeka ekupileni kwe zizwe, neziqu zabantu ngabanye. Kuti ngamanye amaxa akuba ebonelelwe lamatuba, axwilwe alungiswe; kanti ngamanye ayayekwa adlule. Ke na kubantu, na kwizizwe apo ati lamaxesha anje asetyenziswe, yiyo into eyenza isahlulo sento ekuya kuba yiyo kwixa elizayo, ekuya kuti ta kube semini emixelweni; kubeko amatuba aman’ ukwalekelana ; esanda ngamandla nexabiso ekuhambiseni kwawo ; kuti ukuwa posa lamatuba kubange amatunzi okuhlwa, apelela ukuba busuku, into ke leyo eti onke lamaxesha emancinane kade, amane epungula amatuba elungelo emntwini.

Ndingaba kambe ndivubisile, kodwa ndiba mna ixesha elinjalo ezi zizwe zeli lizwe lizifikele. Ukuba alika fiiki, liyeza, liseli kufupi. Kofuneka i *instrument[[1]](#footnote-1)* ezicikizekileyo, kufuneka ukuqonda nokugqala ngenyameko, nokuziqelisa, ukuze abenako umntu ukuli putuma aligcine ixesha eliyi mini enkulu, aze apawule agqale ixesha elingasayi kuba sapakamela pezulu ngakumbi ilanga; kube ke kufuneka ukugqala okucokisayo ngakumbi, ukubala eloxesha embalini yezizwe ezi nditeta ngazo kalokunje.

Malunga naba ntsundu beli lizwe, okwam mna nditi elo xesha selifikile ukuba aliselide ladlula nokudlula. Zonke izinto ezisirauleyo, nokuba siye pina e South Africa apa, zingqina lenyaniso yokuba kalokunje kufike ixesha elitsha, nokuba kuqalile ukuma kwe zinto ngolunye uhlobo. Nditi ndakuba ndihamba uhambo nokuba lude, nokuba lufutshane na, ndibone kwintlambo nase macaleni enduli indawo, ezingama nxowa, nemingxuma, izinto ezixela ukuba kwe- zondawo yayi yimizi, koko selinga manxowa, nezi sele za- mazimba ekudala zashiywayo. Ukuzola kwezo ndawo kuxela ukuba okudluleyo kususwe koku koyo. Lantlambo iseliyi Fama yo Mlungu namhla, yayi fudula ixinene yimi­zi, izele yimpilo yobu ginwa. Beku fudula kuko amaqaba kona abe sambata imiposwa kupela epata intonga nezikali. Bekuko ama qabakazi abe fudula elima odwa amazimba ngamagaba. Bekuko abantwana, inxenye be bomvu, ko­dwa bonke behamba ze bentantazela bedlala. Beku fudula kuko imitayi—ebiselwa intsuku ezininzi, nokutyiwa oku kulu kwenyama, nokuselwa kotywala. Bekuko *o'Bakweta,* nezinye intlombe nemidudo, nozinq'ina ezonto ke bezinkulu. Bekuko ukudibana ngokuvisa intlungu ebe kufuti, kobobume bobuginwa kube kumiwe nje—apo bekulaula inkosi nama gqira ; baye abantu bepile befela pakati kwenduli nase zindlwini, pakati kwe nkomo, nenyamakazi zelizwe, bengazi, bengapupi nokupupa, ngemimangaliso nemfihlakalo ebezi ziswa kuku kanya ebe kubazela ngalo maxa, kuse ndleleni, kuvela pesheya kolwandle. Bekungeko namipu na Vangeli; kungeko zi nkantini nazi Tyalike, kungeko brandy nazi Bayibile; kungeko zipuluwa nazi nqwelo; kungeko Miteto yama Dungudwane naya Pasi. Kupela into ebiko yile mpilo yobu ntwana ibimbi yesi sizwe. Na­kuba ke ndingu Mfundisi ndingu mntu olusu lumhlope, andiqinisekile ukuti, lompilo yalo maxa ibingeyona iyiyo kunaleyo ite yalandela, kwabo kambe bate ababamkela ubu Krestu noku kanya.

Indawo ke esiyi fikileyo yile—yokuba ubume obubumbi no bokupila, kungene bona, kunobe xesha lakudala. Kwi­ntlambo ke ze South Africa, ezibe zine zindlu ezingqukuva kupela, ne ntlanti ze nkomo, sekumi imizikazi emikulu enje nge Qonce, (K. W. Town), Bini, (Grahamstown), ne Sinqenqe, (Fort Beaufort). Kubaleka ololiwe apo beku leqwa inkabi ze nkomo, zibe imfotyololo ezi hamba ze, ezitiwe nxale ngama pika zisukula inkabi ukuba zihambe. Ucingo olu olubude bukwi mayile ezilikulu lumi apo beku fudu­la kuhamba izigidimi zenkosi, ukuhambisa udaba loxolo no­kuba lolwe mfazwe. Intsontelo kwa yocingo elele ebunzulwininase bunyameni bolwandle oluyi Indian Ocean,isinika ama “dumdum emihla ngemihla ze silimiyo lonke”—kunge kuyo i *London Times,* ku kwi *Cape Times, Argus,* mhlayimbi i *Mercury*; mhlayimbi singanazo apa indaba zayo, ngokurola isheleni ezilitoba, nepeni zone, 9s 4d, ngelizwi lilinye ukuvela pesheya e London, ukuba siyatanda ukuyirbla lomali. Makabe umntu usele vale amehlo—ade ange akasoze avleke osa tandabuzela ukuti ixesha elilimbi e South Africa apa alikafiki, nokuba selide lagqita nokugqita, nokuba libe liqondwana, belinga qondwa kusinina.

Ke ekubeni kunjalo, kufanel’ ukutiwanina, ngamadoda esosizwe avelelwe bubume obutsha bokupila, bunga funwa- nga ngabo, benga bunqweneli noku bunqwenela? Bangenza enye kwinto ezimbini—Kuku mangala obu bume butsha ukuba banawo amandla okwenjenjalo—baze babuyise kwa obudala abebe buqelile; okanye, baziqelise obu butsha, bazi tomalalise ngabo. Kambe lendawo yamva yeyona iyiyo, inefa. Siyazi ukuba asili nyamekelanga ixesha loku rbla kolwandle, xa kuqale kwasingisa kulimbi litsha icala, lona iliza loquba lihambise, libanda lingena xala, lize lidambise ukunga nyameki, nokubeta kwe ntliziyo zetu, kwa ngelo xesha.

Kuko iliza eliqubela pambili. Ukanyiso seluqalile uku mpompoza, luya kumana luguguma ngokuguguma, lude lufike endaweni yokuzala, kunge kona e South Africa kodwa, kude kube napakati e Africa, ide yonke iminxanxa

1. [↑](#footnote-ref-1)